1. **ტენდერში მონაწილეობის პირობები, გამარჯვებული პრეტენდენტის გამოვლენა**

ტენდერში მონაწილეობის მიღება შეუძლია მხოლოდ იმ „მიმწოდებელს“, რომელიც საქართველოს მასშტაბით ფლობს/სარგებლობაში აქვს (მათ შორის ფრენჩაიზინგი, ან იჯარა) მინიმუმ ერთი ნავთობბაზა და არანაკლებ 4 ერთეული ბენზინგადამზიდი მანქანა (არაუმეტეს 12 მეტრი სიგრძისა).

ნავთობბაზაზე აუცილებელია მითითებულ იქნას მიმწოდებლის სასაქონლო ნიშანი, ან შესაბამისი წარწერა, რათა შემსყიდველი ორგანიზაციის წარმომადგენლებმა შეძლონ გამარჯვებული მიმწოდებლის შემოთავაზებული საქონლის ან/და მომსახურების იდენტიფიკაცია და მარტივად განასხვავონ იგი კონკურენტის ან სხვა მიმწოდებლის საქონლისა და მომსახურებისაგან.

ტენდერში მონაწილე პრეტენდენტმა სატენდერო წინადადებასთან ერთად უნდა წარადგინოს შესაბამისი უფლებამოსილი პირის ხელმოწერით დადასტურებული წერილობითი ინფორმაცია ზემოთ განსაზღვრული ნავთობბაზის/ნავთობბაზების, ბენზინგადამზიდი მანქანების და მათი ადგილმდებარეობის შესახებ (მისამართების მითითებით),

ტენდერში მონაწილე პრეტენდენტმა სატენდერო წინადადებასთან ერთად უნდა წარმოადგინოს შემოთავაზებული ევროდიზელის მწარმოებლის მიერ გაცემული ხარისხის დამადასტურებელი სერთიფიკატები, რომელიც უნდა შეესაბამებოდეს ევროკავშირის მიერ „EN 590“ სტანდარტით დადგენილ მოთხოვნებს. სერთიფიკატის უცხო ენაზე წარმოდგენის შემთხვევაში მას თან უნდა ერთვოდეს ნოტარიულად დამოწმებული ქართული თარგმანი.

ტენდერში მონაწილე პრეტენდენტმა სატენდერო წინადადებასთან ერთად უნდა წარადგინოს ცნობები გადახდისუუნარობის საქმის წარმოების შესახებ, სახელმწიფო ბიუჯეტის წინაშე დავალიანებისა და ამონაწერი საჯარო რეესტრიდან, დოკუმენტაცია ბოლო სამი წლის ბრუნვის შესახებ (მოგების დეკლარაცია). ცნობა საგადასახადო დავალიანების შესახებ დოკუმენტები გაცემული უნდა იყოს არაუადრეს 2017 წლის მაისისა.

სატენდერო წინადადებების მიღება სრულდება 2017 წლის 26 ივნისს.

პრეტენდენტის სატენდერო წინადადება უნდა იყოს ძალაში 2017 წლის 31 დეკემბრის ჩათვლით.

ტენდერი ჩატარდება 1 ლიტრ ევროდიზელის ფასზე.

ტენდერში გამარჯვებული გამოვლინდება სატენდერო კომისიის მიერ მონაწილეთაგან, რომელიც დააკმაყოფილებს ყველა სატენდერო მოთხოვნებს, დააფიქსირებს დაბალ ფასს და მყიდველისათვის საუკეთესო გადახდის პირობებს (რომელიც არის: მიწოდებული საქონლის გადახდის გადავადების პერიოდი). ამასთან, დააკმაყოფილებს სატენდერო დოკუმენტაციითა და შესაბამისი სამართლებრივი აქტებით დადგენილ მოთხოვნებს.

3. **შესყიდვის ობიექტის ფასის განსაზღვრა და ანგარიშსწორების პირობები**

3.1 ტენდერში გამარჯვებული პრეტენდენტის მიერ დაფიქსირებული ყველაზე დაბალი საბოლოო ფასიდან გამოითვლება „Z“, აშშ დოლარში (ტრანსპორტირებასთან, ლოჯისტიკასთან და შენახვასთან დაკავშირებული ხარჯები, ზედნადები ხარჯები და საწარმოს მოგება) შემდეგი ფორმულის მეშვეობით:

რომელიც:

C bid - დაფიქსირებული საბოლოო ფასი 1 ლიტრ დიზელზე (ლარში);

Rjun - აშშ დოლართან მიმართებაში ლარის ოფიციალური გაცვლითი კურსის 2017 წლის ივნისის იმ ერთი კვირის საშუალო არითმეტიკული, რომელიც წინ უსწრებდა განაცხადის შემოტანის თარიღს.

D - მიმწოდებლის სატენდერო წინადადებით წარმოდგენილი დიზელის სიმკვრივის მაჩვენებელი (გრ/სმ3);

Pjun - PLATTS EUROPEAN MARKETSCAN-ის FOB Med (Italy) ბირჟაზე დაფიქსირებული (გამოქვეყნებული) საწვავის ერთი მეტრული ტონის 2017 წლის ივნისის იმ ერთი კვირის საშუალო არითმეტიკული, რომელიც წინ უსწრებდა განაცხადის შემოტანის თარიღს.

ფასი აშშ დოლარში (შემდგომში - პლაცის ნიშნული);

Ajun - 2017 წლის ივნისის თვეში ერთ მეტრულ ტონა საწვავზე აქციზის ოდენობა ლარებში.

Z და D სიდიდეები უცვლელია 2017 წლის 31 დეკემბრის ჩათვლით.

3.2 მიმწოდებელი ახორციელებს ყოველი მიმდინარე კალენდარული თვისათვის 1 ლიტრი დიზელის ნომინალური ღირებულების განსაზღვრას (შემდგომში - ნომინალური ღირებულება - Cnom) შემდეგი ფორმულის მეშვეობით:

nom

სადაც, P და R წარმოადგენს მიმდინარეს წინა კალენდარული თვის შესაბამისი მონაცემების საშუალო არითმეტიკულ სიდიდეებს, A - მიმდინარე თვისთვის მოქმედ ერთ მეტრულ ტონა საწვავზე აქციზის ოდენობას ლარებში, 18% - დღგ, ხოლო Z და D – 3.1 პუნქტით გათვალისწინებულ გამარჯვებული სატენდერო წინადადებით წარმოდგენილ უცვლელ სიდიდეებს.

3.3 ნავთობპროდუქციის (საწვავის) სპეციფიურობიდან გამომდინარე, მისი ღირებულების საერთაშორისო სასაქონლო ბირჟაზე არსებულ ცვალებად ფასზე (P) ან/და აშშ დოლართან მიმართებაში ეროვნული ვალუტის ოფიციალური გაცვლით კურსზე (R) ან/და ერთ მეტრულ ტონა საწვავზე აქციზის (A) ოდენობაზე დამოკიდებულების გამო, მიმწოდებელი ვალდებულია შემსყიდველ ორგანიზაციას ყოველთვიურად წარუდგინოს ნომინალურ ღირებულებაზე დაყრდნობით გამოთვლილი მიმდინარე თვის განმავლობაში მისაწოდებელი საქონლის ერთეულის ფასი (მიმდინარე თვის სახელშეკრულებო ფასი - C1).

2017 წლის ივლისის სახელშეკრულებო ფასი განისაზღვრება გამარჯვებული სატენდერო წინადადებაში დაფიქსირებული 1 ლიტრი დიზელის საბოლოო ფასის (Cbid) ტოლი სიდიდით. ყოველი მომდევნო თვის სახელშეკრულებო ფასი კი გამოითვლება 1 ლიტრი დიზელის ნომინალურ ღირებულებაზე დაყრდნობით/.

მიმწოდებელსა და შემსყიდველ ორგანიზაციას შორის ანგარიშსწორება ხორციელდება მიმდინარე თვის სახელშეკრულებო ფასის საფუძველზე დადგენილი საანგარიშსწორებო ფასის (C2) მიხედვით, უნაღდო ფორმით, ეროვნულ ვალუტაში და მოიცავს საქართველოს კანონმდებლობით დადგენილ ყველა გადასახადს.

საანგარიშსწორებო ფასის დადგენისას გათვალისწინებულ უნდა იქნეს შემდეგი გარემოება: დიზელის შესყიდვისას, მიმწოდებელი შემსყიდველ ორგანიზაციას წარუდგენს თითოეულ ჯერზე გასატანი შესაბამისი მარკის საწვავის მიხედვით გამოწერილ ანგარიშ- ფაქტურას, საწვავის გატანის დღეს. საანგარიშსწორებო ფასი გამოითვლება ნომინალურ ღირებულებაზე დაყრდნობით განსაზღვრული საანგარიშსწორებო ფასის მიხედვით.

მიმწოდებელმა 2017 წლის 31 დეკემბრის ჩათვლით უნდა უზრუნველყოს ევროდიზელის მიწოდება სატენდერო წინადადებაში მითითებული ობიექტებიდან. ევროდიზელის ტრანსპორტირების ხარჯები ეკისრება შემსყიდველ ორგანიზაციას, თუ შემსყიდველსა და მიმწოდებელს შორის შეთანხმებით სხვა რამ არ არის დადგენილი.

3.4 მიმწოდებელი ვალდებულია ყოველი თვის პირველ სამუშაო დღეს სატენდერო კომისიას წარუდგინოს ამ სატენდერო დოკუმენტაციის 3.2 პუნქტით განსაზღვრული A, P და R და მათ საფუძველზე გამოთვლილი 1 ლიტრი დიზელის მიმდინარე თვის სახელშეკრულებო ფასი (C1) და წინათვის საანგარიშსწორებო ფასი, რომელიც უნდა განთავსდეს მიმწოდებლის ოფიციალურ ვებგვერდზე.

ანგარიშსწორების განხორციელებისას ხელშეკრულების მიმწოდებელი აწვდის თვის განმავლობაში მიწოდებული საწვავის ფასს, რომელიც გაანგარიშებული უნდა იყოს მე-3 პუნქტით გათვალისწინებული მეთოდით.

მიმწოდებელი პასუხისმგებელია საწვავის ფასთან დაკავშირებით წარმოდგენილი, ასევე მის ვებ-გვერდზე განთავსებული, ნებისმიერი ინფორმაციის სისწორეზე.

1. **საწვავის ხარისხის კონტროლი**

საწვავის ხარისხის დადგენილ სტანდარტებთან შესაბამისობის განსაზღვრის მიზნით სატენდერო კომისიის დავალებით, მიმწოდებლი ვალდებულია, საკუთარი ხარჯებით, 2017 წლის განმავლობაში არაუმეტეს ორჯერ, ჩაატაროს გეგმიური ექსპერტიზა სსიპ ლევან სამხარაულის სახელობის სასამართლო ექსპერტიზის ეროვნული ბიუროში ან რომელიმე საერთაშორისო აღიარების მქონე ორგანიზაციაში (მაგ. TUV, SGS და სხვ), რომელსაც აქვს არანაკლებ 3 წლიანი გამოცდილება საწვავის ექსპერტიზის სფეროში და შესაბამისი ექსპერტიზის დასკვნა წარუდგინოს სატენდერო კომისიას. ექსპერტიზის ჩატარების ან საჭირო ნიმუშის აღების ადგილსა და დროს განსაზღვრავს სატენდერო კომისია და აღნიშნულის შესახებ გონივრული ვადით ადრე აცნობებს მიმწოდებელსა და შესაბამის საექსპერტო დაწესებულებას.

შემსყიდველ ორგანიზაციას ან მიმწოდებელს უფლება აქვს მოითხოვოს ალტერნატიული ექსპერტიზა, თუ რომელიმე მათგანი არ ეთანხმება გეგმიური ექსპერტიზის შედეგებს. ასეთ შემთხვევაში, ალტერნატიული ექსპერტიზის ხარჯები უნდა გაიღოს იმ მხარემ, რომელმაც მოითხოვა ალტერნატიული ექსპერტიზა. ალტერნატიულ ექსპერტიზას აქვს უპირატესი ძალა, თუ იგი შესრულებულია საერთაშორისო აღიარების მქონე ორგანიზაციის მიერ (მაგ. TUV, SGS და სხვ), რომელსაც აქვს არანაკლებ 3 წლიანი გამოცდილება საწვავის ექსპერტიზის სფეროში. ალტერნატიული ექსპერტიზის ჩატარების შემთხვევაში არ უნდა არსებობდეს ინტერესთა კონფლიქტი მიმწოდებელსა და ალტერნატიული საერთაშორისო ექსპერტიზის განმახორციელებელს შორის რაიმე საკითხთან დაკავშირებით (მაგ. საწვავის წარმოშობის ქვეყანასთან, მიმწოდებლისა და ალტერნატიული საერთაშორისო ექსპერტიზის განმახორციელებლის ურთიერთდამოკიდებულებასთან და სხვა საკითხებთან დაკავშირებით) რამაც შესაძლოა ეჭვქვეშ დააყენოს ექსპერტიზის დასკვნის მიუკერძოებლობა და ობიექტურობა.

იმ შემთხვევაში, თუ შემსყიდველი ორგანიზაცია სატენდერო კომისიას დაუსაბუთებს მის ეჭვს ავტომანქანის ან ტექნიკის დაზიანების ფაქტსა და საწვავის ხარისხის შესაძლო მიზეზობრივი კავშირის თაობაზე, კომისიას უფლება აქვს მიმწოდებელს მოსთხოვოს არაგეგმიური ექსპერტიზის ჩატარება კომისიის მიერ განსაზღვრულ პარამეტრებზე, რომელთა შემოწმებაც მიზანშეწონილად ჩაითვლება კონკრეტული შემთხვევიდან გამომდინარე. მიმწოდებელი ექსპერტიზის შედეგებს წარუდგენს სატენდერო კომისიას ექსპერტიზის ხარჯებს გაიღებს მიმწოდებელი.

1. **შემსყიდველ ორგანიზაციასა და მიმწოდებელს შორის გასაფორმებელი ხელშეკრულებების ძირითადი პირობები, მხარეთა უფლებები და ურთიერთვალდებულებები**

ხელშეკრულების პირობები განისაზღვრება წინამდებარე სატენდერო დოკუმენტაციით,

ხელშეკრულებაში მითითებული შესასყიდი ევროდიზელის მოცულობა და ხელშეკრულების ღირებულება საორიენტაციო ხასიათისაა და შესაძლებელია შეიცვალოს ხელშეკრულების მოქმედების პერიოდში.